
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωιρελούς ιδρύματος με την 
επωνυμία «ΠΝΕΥΜΑΤΙΚΟ ΚΕΝΤΡΟ ΑΝΩ ΒΙΑΝΝΟΥ 
- ΠΕΡΙΚΛΗΣ ΒΛΑΧΑΚΗΣ» και κύρωση του οργανι¬ 
σμού αυτού . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγνώριση του Εργαστηρίου Ατμοκινητήρων και Λε¬ 
βήτων του Τομέα θερμότητας του Τμήματος Μηχα¬ 
νολόγων Μηχανικών του Εθνικού Μετοόβιου Πολυ¬ 
τεχνείου, του Ελληνικού Κέντρου Δέρματος και της 
ΑΕ ΕΛΛΗΝΙΚΟΣ ΝΗΟΓΝΩΜΩΝ σαν φορέων ελέγ¬ 
χου βιομηχανικών προϊόντων . 2 


ΠΡΟΕΔΡΙΚΑ ΔΙΑΤΑΓΜΑΤΑ 


(1) 

Έγκριση σύστασης του κοινωφελούς ιδρύματος με την 
επωνυμία «ΠΝΕΥΜΑΤΙΚΟ ΚΕΝΤΡΟ ΑΝΩ ΒΙΑΝΝΟΥ - 
ΠΕΡΙΚΛΗΣ ΒΛΑΧΑΚΗΣ» και κύροκιη του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 6742/17.11.1994 πράξη της συμβολαιο¬ 
γράφου Αθήνας Μαρίας σύζ. Γεωργίου Μπρε, όπως τρο¬ 
ποποιήθηκε με τηναριθ. 6916/30.6.1995 πράξη της ίδιας 
συμβολαιογράφου, με την οποία ο Περικλής Βλαχάκης του 
Νικολάου σύστησε κοινωφελές ίδρυμα με την επωνυμία 
«ΠΝΕΥΜΑΤΙΚΟ ΚΕΝΤΡΟ ΑΝΩ ΒΙΑΝΝΟΥ - ΠΕΡΙΚΛΗΣ 
Β/\ΑΧΑΚΗΣ» και με έδρα την Κοινότητα Ανω Βιάννου Νο¬ 
μού Ηρακλείου. 

2. Τις διατάξεις των άρθρων: 

α) 95 και 98 του Α.Ν. 2039/1939, 

β) 101 και 119 του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. Την από 25.9.95 γνωμοδότηση του Συμβουλίου Εθνι¬ 
κών Κληροδοτημάτων. 

4. Την αριθ. 411/24.1.1996 κοινή απόφαση του Πρω¬ 


θυπουργού και του Υπουργού Οικονομικών, με την οποία 
ανατέθηκαν αρμοδιότητες στους Υφυπουργούς Οικονο¬ 
μικών (ΦΕΚ 58/Β·). 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΠΝΕΥΜΑΤΙΚΟ ΚΕΝΤΡΟ ΑΝΩ ΒΙΑΝ- 
ΝΟΥ - ΠΕΡΙΚΛΗΣ Β/\ΑΧΑΚΗΣ», η οποία έγινε από τον Πε¬ 
ρικλή Βλαχάκη του Νικολάου, με την αριθ. 6742/ 
17.11.1994 πράξη της συμβολαιογράφου Αθήνας Μαρίας 
συζ. Γεωργίου Μπρε, όπως αυτή τροποποιήθηκε με την 
αριθ. 6916/30.6.1995 πράξη της ίδιας συμβολαιογρά¬ 
φου. 

Το ίδρυμα τούτο αποτελεί Νομικό Πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών και Πολιτισμού και διέπεται από 
τις διατάξεις της παραπάνω συστατικής πράξης, του πα¬ 
ρακάτω οργανισμού, του Α.Ν. 2039/1939 και των διαταγ¬ 
μάτων που εκδόθηκαν ή θα εκδοθούν, σε εκτέλεση του 
νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελεΐται από δεκαπέντε 
(15) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΠΝΕΥΜΑΤΙΚΟ ΚΕΝΤΡΟ ΑΝΩ ΒΙΑΝ- 
ΝΟΥ - ΠΕΡΙΚΛΗΣ ΒΛΑΧΑΚΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΠΝΕΥ¬ 
ΜΑΤΙΚΟ ΚΕΝΤΡΟ ΑΝΩ ΒΙΑΝΝΟΥ - ΠΕΡΙΚΛΗΣ ΒΛΑ¬ 
ΧΑΚΗΣ», που συστήθηκε από τον Περικλή Βλαχάκη 
του Νικολάου με την αριθ. 6742/17.11.1994 πράξη 
της συμβολαιογράφου Αθήνας Μαρίας συζ. Γεωργίου 
Μπρε, όπως τροποποιήθηκε με την αριθ. 6916/ 
30.6.1995 πράξη της ίδιας συμβολαιογράφου, αποτε¬ 
λεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του 
παρόντος οργανισμού, το5 Α.Ν. 2039/1939, όπως 

κάθε φορά ισχύει ο νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι η Κοινότητα Ανω Βιάννου 
Νομού Ηρακλείου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 

Σκοπός 

Σκοποί του ιδρύματος είναι: 

1. Η ανέγερση και ο εξοπλισμός του Πνευματικού Κέ¬ 
ντρου Άνω Βιάννου, στο οποίο θα περιλαμβάνεται ει¬ 
δική αίθουσα πολλαπλών χρήσεων καθώς και ξενώ¬ 
νας. 

2. Η ανάπτυξη πνευματικών, πολιτιστικών, συνεδρια- 
κών, επιμορφωτικών και ψυχαγωγικών δραστηριοτή¬ 
των. 

3. Η παροχή στέγης για προσωρινή διαμονή στον ξε¬ 
νώνα, που θα κατασκευαστεί για το σκοπό αυτό, σε 
όσους επιθυμούν να επισκεφθούν την περιοχή, προτι- 
μωμένων των καταγομένων από την επαρχία Βιάννου, 
αντί συμβολικού τιμήματος. Κατ’ εξαίρεση όταν πρό¬ 
κειται για άπορους ΒιαννΙτες η στέγη μπορεί να παρα- 
χωρηθεί δωρεάν. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Ένα οικόπεδο εμβαδού χιλίων διακοσίων (1,200) τε¬ 
τραγωνικών μέτρων που βρίσκεται στη θέση «Αυγός» 
της Κοινότητας Άνω Βιάννου. 

β) Το κεφάλαιο με τους τόκους του αριθ. 427719433 
τραπεζικού λογαριασμού που τηρείται στην Αγροτική 
Τράπεζα της Ελλάδος {Κεντρικό Κατάστημα), ανερχο- 
μένου σε πενήντα τρία εκατομμύρια (53.000.000) πε¬ 
ρίπου δραχμές. Από το λογαριασμό αυτό ποσό δέκα 
εκατομμυρίων (10.000.000) δραχμών ορίζεται ως ανα¬ 
παλλοτρίωτο. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς ή άλλες τοποθετήσεις 
(ομόλογα κ.λπ.) με νόμιμο ασφαλή τρόπο των διαθεσί¬ 
μων του ιδρύματος. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

δ) Τα έσοδα από την παροχή στέγης, καθώς και από κοι¬ 
νωνικές ή πολιτιστικές εκδηλώσεις, με την προϋπό¬ 
θεση ότι δεν αναιρείται ο κοινοχρελής σκοπός του ιδρύ¬ 
ματος. 

Αρθρο 4 

Διοίκηση 

1. Το ίδρυμα διοικείται από επταμελές Διοικητικό 
Συμβούλιο τα μέλη των οποίων ορίζονται με ισάριθμα 
αναπληρωματικά από τον ιδρυτή, κατά την κρίση του. 


Μετά το θάνατο του ιδρυτή το Διοικητικό Συμβούλιο 
του Ιδρύματος θα αποτελεΐται από: 

α) Τον εκάστοτε Πρόεδρο της Κοινότητας Άνω Βιάννου 
αναπληρούμενο από το νόμιμο αναπληρωτή του. 

β) Τον εκάστοτε Λυκειάρχη του Λυκείου Άνω Βιάννου 
αναπληρούμενο από το νόμιμο αναπληρωτή του. 

γ-δ) Δύο μέλη των Συλλόγων της Άνω Βιάννου και των 
Βιαννιτών στο Ηράκλειο, οριζομένων μαζί με τους ανα¬ 
πληρωτές τους με απόφαση των αντίστοιχων Διοικητι¬ 
κών Συμβουλίων. 

Αν υπάρχουν περισσότεροι του ενός σύλλογοι στην 
Άνω Βιάννο ή στο Ηράκλειο, οι ως άνω εκπρόσωποι 
ορίζονται με κοινή απόφαση των οικείων Διοικητικών 
Συμβουλίων αυτών. 

ε) Τον εκάστοτε Διευθυντή του Δημοτικού Σχολείου 
Άνω Βιάννου αναπληρούμενο από το νόμιμο αναπλη¬ 
ρωτή του. 

στ) Ένα κάτοικο της Άνω Βιάννου που διακρίνεται για 
την κοινωνική ή πολιτιστική του δραστηριότητα και ορί¬ 
ζεται με τον αναπληρωτή του, με κλήρο, από κατάλογο 
(πίνακα) δέκα τουλάχιστον υποψηφίων, που καταρτίζει 
κάθε φορά το Διοικητικό Συμβούλιο του Ιδρύματος. Η 
κλήρωση γίνεται με αδιάβλητο τρόπο από το Διοικητικό 
Συμβούλιο στα γραφεία του Ιδρύματος ή του Κοινοτι¬ 
κού Καταστήματος της Άνω Βιάννου, δύο μήνες πριν 
από τη λήξη της θητείας του απερχομένου και μπορεί 
να παρίσταται σ' αυτήν κάθε ενδιαφερόμενος. 

ζ) Ένα συγγενή του ιδρυτή που ορίζεται με τον αναπλη¬ 
ρωτή του με κλήρωση από κατάλογο των δέκα εγγυτέ¬ 
ρων κάθε φορά συγγενών που καταρτίζεται από το 
Διοικητικό Συμβούλιο του Ιδρύματος κατά τα οριζόμενα 
στην παράγραφο 3 του άρθρου αυτού. 

2) Οι υποψήφιοι των περιπτώσεων στ και ζ καθίστανται 
αυτοδικαίως μέλη του Διοικητικού Συμβουλίου του 
Ιδρύματος, εάν, εντός δέκα (10) ημερών από της θυρο- 
κολλήσεως που αναφέρεται στην επόμενη παρά¬ 
γραφο, δεν αποποιηθούν έγγραφούς την εκλογή τους. 
Η αποποίηση γίνεται με έγγραφη δήλωση που καταχω- 
ρείται στο πρωτόκολλο του ιδρύματος. 

3) Ο πίνακας των υποψηφίων που αναφέρεται στην πα¬ 
ράγραφο 1 περ. στ του άρθρου αυτού, καθώς και ο κα¬ 
τάλογος των συγγενών του ιδρυτή (περ. ζ) καθίστανται 
οριστικοί και ισχύουν για τρία χρόνια, από τη δέκατη 
ημέρα μετά τη θυροκόλλησή τους στο χώρο ανακοινώ¬ 
σεων του Ιδρύματος και του Κοινοτικού Καταστήματος 
Άνω Βιάννου. Για τη θυροκόλληση που γίνεται από το 
Γραμματέα ή άλλο μέλος του Διοικητικού Συμβουλίου 
του Ιδρύματος, συντάσσεται πρακτικό που υπογράφε¬ 
ται από τον ίδιο και ένα παριευρισκόμενο ενήλικο μάρ¬ 
τυρα, το οποίο φυλάσσεται με τον αντίστοιχο πίνακα σε 
ειδικό φάκελο στο Γραφείο του Ιδρύματος. Κατά την 
ίδια πιο πάνω διαδικασία (θυροκόλληση) δημοσιεύονται 
και οριστικοποιούνται τα ονόματα των υποψηφίων που 
κληρώθηκαν από τους καταλόγους για να γίνουν μέλη 
του Διοικητικού Συμβουλίου του Ιδρύματος. 

4) Με την ίδια πιο πάνω διαδικασία συμπληρώνονται οι 
ανωτέρω, πίνακας και κατάλογος, εάν ο αριθμός των 
υποψηφίων που είναι γραμμένοι σ’ αυτούς μειωθεί για 
οποιοδήποτε λόγο. 

5) Το υπό στοιχεία στ και ζ μέλη του Διοικητικού Συμ¬ 
βουλίου ορίζονται με θητεία τριών ετών και είναι απε- 
ριορίστως επανεκλέξιμα. Η διαδικασία για την αντικα- 

τάσταση ή την ανανέωσή τους αρχίζει τρεις μήνες πριν 
από τη λήξη της θητείας τους, παραμένουν όμως μέλη 
του Διοικητικού Συμβουλίου έως ότου αντικαταστα- 
θοϋν ή ανανεωθεί η θητεία τους. 

6) Οι διαδικασίες που ορίζονται στο άρθρο αυτό, ενερ- 
γούνται με πρωτοβουλία του Προέδρου του Διοικητικού 
Συμβουλίου ή του νόμιμου αναπληρωτή του. Νομιμο¬ 
ποιείται όμο)ς για την ενεργοποίηση των διαδικασιών 
αυτών, οποιοδήποτε μέλος του Διοικητικού Συμβου¬ 
λίου εάν οι προανσφερόμενοι αμελήσουν να κινήσουν 
τις διαδικασίες εντός ευλόγου χρόνου, ο οποίος δεν 
μπορεί να είναι ανώτερος των τριών μηνών. 

7. Τα αναπληρωματικά μέλη μετέχουν στη συνεδρίαση 
σε περίπτωση κωλύματος του αντίστοιχου τακτικού μέ¬ 
λους. 

8. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία για θητεία 
τριών χρόνων. 

9. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιο- 
δήποτε λόγο, κάποιου από τα μέλη του Διοικητικού 
Συμβουλίου, η κενή θέση των με στοιχεία α. β. ε μελών 
συμπληρώνεται με απόφαση των υπολοίπων μελών, 
σύμφωνα με τις διατάξεις της συστατικής πράξης και 
του άρθρου 99 του Α.Ν. 2039/1939, ενώ η κενή θέση 
των υπολοίπων μελών συμπληρώνεται σύμφωνα με τις 
διατάξεις της συστατικής πράξης και του άρθρου 99 
του Α.Ν. 2039/1939. 

10. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε συντρέχει λόγος μετά από 
πρόσκληση του Προέδρου. 

11. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. 

12. Οι αποφάσεις του Διοικητικού Συμβουλίου λαμβά- 
νονται με πλειοψηφία των παρόντων μελών και σε πε¬ 
ρίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

13. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από έξι (6) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση συμπληρώνεται, σύμφωνα με τις διατάξεις 
της παρ. 9 του άρθρου αυτού. 

14. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

15. Το αξίωμα των μελών του Διοικητικού Συμβουλίου 
και του Διευθυντή είναι τιμητικό και άμισθο. Αποδίδο¬ 
νται όμίος σ’ αυτά οι δαπάνες στις οποίες με έγκριση 
του Διοικητικού Συμβουλίου υποβάλλονται για λογαρια¬ 
σμό του Ιδρύματος που αποδεικνύονται πάντοτε με 
πλήρη και νόμιμα δικαιολογητικά. 

Σε περίπτοκιη μεταβάσεως εκτός έδρας για διαχείριση 
υποθέσεως του ιδρύματος είναι δυνατό να προκατα- 
βληθεί το πιθανολογούμενο ποσά της δαπάνης, το 


οποίο μαζί με τα δικαιολογητικά αποδόσεως λογαρια¬ 
σμού καθορίζονται με απόφαση του Διοικητικού Συμ¬ 
βουλίου. 

Αρθρο 5 

Προσωρινό Διοικητικό Συμβούλιο 

1. Το πρώτο (προσωρινό) Διοικητικό Συμβούλιο, το 
οποίο ο Ιδρυτής επιφορτίζει με το τιμητικό καθήκον να 
υλοποιήσει τη βούληση του και να εκτελέσει τις διατά¬ 
ξεις του παρόντος καταστατικού σε ότι αφορά την ανέ¬ 
γερση και εξοπλισμό του κτιρίου του ιδρύματος ώστε 
να μπορεί να εγκατασταθεί και να λειτουργήσει σ' αυτό 
το ίδρυμα, διέπεται από τις διατάξεις του άρθρου αυτού 
και αποτελεΐται από επτά τακτικά και επτά αναπληρω¬ 
ματικά μέλη ως εξής: 

Α. Τακτικά μέλη 

1. Νικόλαος Βλαχάκης του Κωνσταντίνου 

2. Γεώργιος Κοκολάκης του Δη μητριού 

3- Εμμανουήλ Τζαγκουρνής του Γεωργίου 

4. Δημήτριος Καδιανάκης του Νικολάου 

5. Χρήστος Γ ουρνιεζάκης του Γ εωργίου 

6. Εμμανουήλ Παπαδημητράκης του Χριστόφορου 

7. Γεώργιος Κατσαράκης του Νικολάου 

Β. Αναπληρωματικά μέλη 

1. Δημήτριος Καδιανάκης του Εμμανουήλ 

2. Κωνσταντίνος Κυριακάκης του Ιωάννου και της Φω¬ 
τεινής 

3. Μαρία Χλιουνάκη του Ιωάννου 

4. Εμμανουήλ Μικρογιαννάκης του Ιωάννου 

5. Δημήτριος Ρσπτάκης του Νικολάου 

6. Αδάμ Αγαπάκης του Μιχαήλ 

7. Ξανθίππη Αγαπάκη του Αλεξάνδρου 

2. Τα τακτικά μέλη εκλέγουν μεταξύ τους τον Πρόεδρο, 
τον Αντιπρόεδρο, το Γενικό Γραμματέα και τον Ταμία. 
Τα αναπληρωματικά μέλη αναπληρώνουν με την πιο 
πάνω σειρά τα τακτικά μέλη σε περίπτωση προσωρινής 
αδυναμίας ή κωλύματος αυτών. Σε περίπτωση θανάτου 
ή παραιτήσεως τακτικού μέλους, τη θέση του παίρνει 
αυτοδικαίως το πρώτο αναπληρωματικό μέλος και τού¬ 
του μη υπάρχοντος πλέον ή παραιτηθέντος το επόμενο 
και ούτω καθεξής. 

3. Κατά τη διάρκεια της μεταβατικής περιόδου, που 
αναφέρεται στην παράγραφο 1 του άρθρου αυτού, το 
ως άνω προσωρινό Διοικητικό Συμβούλιο μπορεί να συ¬ 
νεδριάζει οπουδήποτε, εκτός της κατά το άρθρο 1 
έδρας του, χωρίς από το λόγο αυτό να επηρεάζεται το 
κύρος των αποφάσεών του. 

4. Το προσωρινό ως άνω Διοικητικό Συμβούλιο συνέρχε¬ 
ται τακτικά με πρωτοβουλία του Προέδρου ή του Επι¬ 
μελέστερου των μελών του μία φορά κάθε μήνα ή και 
συχνότερα αν οι περιστάσεις το επιβάλλουν. Ενημερώ¬ 
νει δε διαρκώς τον Ιδρυτή για την πρόοδο του έργου 
του. 

5. Το προσωρινό ως άνω Διοικητικό Συμβούλιο μόλις 
ολοκληρωθεί η ανέγερση και ο εξοπλισμός του κτιρίου 
της παρ. 1 του άρθρου αυτού οφείλει να ενημερώσει 
εγγράφως την εποπτεύουοα το ίδρυμα Αρχή, τον 
Ιδρυτή και τις υπηρεσίες ή τους φορείς που αναφέρο- 
νται στο άρθρο 4 παρ. 1 στοιχεία α - ζ του παρόντος, 
ώστε να φροντίσουν να κινηθεί τάχιστα η διαδικασία 
συγκροτήοεως του από το άρθρο αυτό προβλεπομένου 
τακτικού Διοικητικού Συμβουλίου, που θα αναλάβει 

εφεξής τη λειτουργία και δράοη του ιδρύματος προς 
εκπλήρωση της αποστολής αυτού. 

Περαιτέρω το αυτό ως άνω προσωρινό Διοικητικό Συμ¬ 
βούλιο αφού συντάξει και υποβάλλει στην αρμόδια 
Αρχή τον απολογισμό της εκτελεσθείσης απ’ αυτό οι¬ 
κονομικής και διοικητικής διαχείρισης του Ιδρύματος, 
οφείλει να παραδώσει στο τακτικό Διοικητικό Συμβού¬ 
λιο όλα τα σχετικά με το ίδρυμα έγγραφα που διαθέτει 
ως και κάθε αναγκαία πληροφορία για τη συνέχιση του 
έργου του, ιδίως δε σε ότι αφορά την οικονομική κατά¬ 
σταση του Ιδρύματος. 

6. Σε περίπτωση που ο αριθμός των μελών του προσωρι¬ 
νού Διοικητικού Συμβουλίου, πριν ολοκληρώσει το κατά 
την παράγραφο 1 έργο του, μειωθεί (θάνατος κ.λπ.), 
έτσι, ώστε ο αριθμός των απομενόντων μελών αυτού να 
μην επαρκεί για τη νόμιμη συγκρότησή του, τα απομέ- 
νοντα μέλη, αφού διαπιστώσουν την αδυναμία συγκρο- 
τήοεως προς συνέχιση του έργου του Διοικητικού Συμ¬ 
βουλίου, συντάσσουν σχετικό πρακτικό και το υποβάλ¬ 
λουν στην εποπτεύουσα Αρχή και στον Πρόεδρο της 
Κοινότητας Ανω Βιάννου, ενεργούν δε συνάμα όσα 
ορίζονται στην παράγραφο 5 του άρθρου αυτού. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει για 
κάθε θέμα που αφορά στη διοίκηση και στη λειτουργία 
του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήριοση του σκοπού 
του, πάντοτε όμως σύμφωνα με τις διατάξεις της συ¬ 
στατικής πράξης, όπως διορθώθηκε, του παρόντος ορ¬ 
γανισμού του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου, καθώς και των λοιπών σχετικών νόμων και δια¬ 
ταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/ 
1939 και του από 20.12.1939 Β.Δ/τος (ΦΕΚ 552/Α·). 

Μαζί με τον απολογισμό, καταρτίζει και υποβάλλει και 
το γενικό ισολογισμό του ενεργητικού και του παθητι¬ 
κού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρ¬ 
χει αντίστοιχη πίστωση στον εγκεκριμένο προϋπολογι¬ 
σμό του. Προσδιορίζει τα δικαιώματα, τις υποχρεώσεις 
και τα ειδικότερα καθήκοντα του παραπάνω προσωπι¬ 
κού, καθώς και την αμοιβή του, σύμφωνα με τους 
όρους των συλλογικών συμβάσεων εργασίας και τις 
διατάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανα¬ 
κήρυξη ευεργετών, δωρητών και επιτίμων του ιδρύμα¬ 
τος. 

ε) Καταρτίζει και μεταρρυθμίζει τους κανονισμούς στις 
διάφορες εσωτερικές υπηρεσίες και λειτουργίες του 
ιδρύματος ανάλογα με τις κάθε φορά ανάγκες του και 


υποβάλλει αυτούς για έγκριση στις αρμόδιες αρχές. 

στ) Διορίζει από τα μέλη του υποεπιτροπές για καλύ¬ 
τερη λειτουργία και διοίκηση του ιδρύματος. 

ζ) Ορίζει από τα μέλη του υπεύθυνους για τη λειτουργία, 
διαχείριση και έλεγχο του πνευματικού κέντρου και του 
ξενώνα. 

η) Διορίζει τους πληρεξουσίους δικηγόρους του ιδρύμα¬ 
τος και τους ανακαλεί. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του 
ιδρύματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, δίνει όρκους 
και ζητάει να δώσουν όρκο άλλα πρόσωπα. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται σε όλα τα 
μέλη του Διοικητικού Συμβουλίου τακτικά και συμπλη¬ 
ρωματικά πέντε (5) τουλάχιστον μέρες πριν από τη συ¬ 
νεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, 
την οποία και υπογράφει, θέμα που δεν περιλαμβάνε¬ 
ται σ’ αυτήν δεν συζητείτσι, εκτός αν πρόκειται για 
επείγουσα υπόθεση και συμφωνήσει γΓ αυτό η πλειο- 
ψηφία των παρόντων μελών του Διοικητικού Συμβου¬ 
λίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να 
αναθέτει την εισήγηση διαφόρων θεμάτων σε άλλο μέ¬ 
λος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους, 
στ) Δίδει εντολές για την πληρωμή κάθε δαπάνης μόνον 
εφόσον προβλέπεται στον εγκεκριμένο προϋπολογι¬ 
σμό. 

ζ) Ασκεί εποπτεϊα και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβου¬ 
λίου και ενεργεί σύμφωνα με τις ειδικές εξουσιοδοτή¬ 
σεις και εντολές αυτού. Μπορεί όμως να αναθέτει σε 
μέλη του Διοικητικού Συμβουλίου ή σε υπαλλήλους του 
Ιδρύματος ορισμένες από τις αρμοδιότητες του, καθώς 
και να ανακαλεί αυτές ύστερα από απόφαση του Διοι¬ 
κητικού Συμβουλίου. 

2 Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, ο πιο μεγάλος σε ηλικία σύμβου- 
λος. 

Άρθρο 8 

Αρμοδιότητες Γραμματέα 

1. Ο Γραμματέας του ιδρύματος; 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται 

για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνετσι αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από άλλο όργανο ή 
υπάλληλο του ιδρύματος, την ευθύνη όμως για τις 
ενέργειες τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορί¬ 
ζεται από τον Πρόεδρο αυτού. 

Άρθρο 9 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πλη¬ 
ρωμή έκτακτων και επειγουσών δαπανών του ιδρύμα¬ 
τος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του, εκδίδο- 
ντας το ανάλογο χρηματικό ένταλμα. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται 
από τον Πρόεδρο αυτού. 

Άρθρο 10 

Διευθυντής 

Με απόφαση του Διοικητικού Συμβουλίου μπορεί να 
ανατεθεί σε ένα από τα μέλη ή σε υπάλληλο της Κοινό¬ 
τητας Άνω Βιάννου να ασκεί χρέη διευθυντή του Ιδρύ¬ 
ματος υπό τις οδηγίες του Διοικητικού Συμβουλίου. 

Άρθρο 11 


γ, δεν έχουν επίσημα έγγραφα δηλωτικά της ταυτότη¬ 
τάς τους. 


Άρθρο 12 

Οικονομική διαχείριση 

1. Η οικονομική διαχείριση του ιδρύματος περιλαμ¬ 
βάνει ετήσια περίοδο, η οποία αρχίζει την 1η Ιανουά¬ 
ριου και λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυ- 
βερνήσεως του σχετικού Π.Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
την 31η Δεκεμβρίου του επ^ενου ημερολογιακού 
έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 
102 του Α.Ν. 2039/1939 και του από 20.12.1939 σχε¬ 
τικού Δ/τος (ΦΕΚ 552 Α’). 


Άρθρο 13 
Βιβλία και στοιχεία 

1, Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο καταχωρήσειος των φιλοξενουμένων στον ξε¬ 
νώνα προσώπων το περιεχόμενο του οποίου καθορίζε¬ 
ται με απόφαση του Διοικητικού Συμβουλίου. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της πε¬ 
ριουσίας του ιδρύματος και της εκτέλεσης των σκοπών 
του. 


Διαδικασία και προϋποθέσεις παροχής στέγης 

Η φιλοξενία παρέχεται ύστερα από έγγραφη αίτηση 
του ενδιαφερομένου και έγκριση εξουσιοδοτημένου 
από το Διοικητικό Συμβούλιο μέλους αυτού. Εάν υπάρ¬ 
χουν περισσότερες αιτήσεις η έγκριση γίνεται κατά 
σειρά προτεραιότητας, λαμβανομένης επί πλέον 
υπόψη της οικογενειακής και οικονομικής καταστά- 
σεως, της καταγωγής ή άλλων ειδικών καταστάσεων 
που μπορεί να συντρέχουν στο πρόσωπο του αιτού- 
ντος. 

Δεν γίνονται δεκτά για φιλοξενία: 

α. άτομα που πάσχουν από λοιμώδη ή άλλα μεταδοτικά 
νοσήματα, 

β. άτομα που καταζητούνται από τις /Μ^χές λόγω τελέ- 
σεως αξιοποίνων πράξεων ή είναι φυγόδικα ή φυγό¬ 
ποινα, 


Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιη¬ 
θεί ή να συμπληρωθεί με Προεδρικό Διάταγμα, σύμ¬ 
φωνα με τις διατάξεις των άρθρων 98 του Α.Ν. 2039/ 
1939 και 110 και 119 του Αστικού Κώδικα, ύστερα από 
πρόταση του Διοικητικού Συμβουλίου αυτού. 

Αρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδή- 
ποτε λόγο, η περιουσία του περιέρχεται στον Οργανι¬ 
σμό Τοπικής Αυτοδιοικήσεως της Κοινότητας Άνω 
Βιάννου για την εκτέλεση του ίδιου ή παρεμφερούς 
σκοπού. 

Στους Υπουργό Πολιτισμού και Υφυπουργό Οικονο¬ 
μικών, αναθέτουμε τη δημοσίευση και εκτέλεση του 
παρόντος διατάγματος. 

Αθήνα. 17 Μαίου 1996 

ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΠΟΣ ΔΡΥΣ ΣΤΑΥΡΟΣ ΜΠΕΝΟΣ 

-- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Οίκ. 12487/179 (2) 

Αναγνώριση του Εργαστηρίου Ατμοκινητήρων και Λεβή¬ 
των του Τομέα θερμότητας του Τμήματος Μηχανολό¬ 
γων Μηχανικών του Εθνικού Μετσόβιου Πολυτεχνείου, 
του Ελληνικού Κέντρου Δέρματος και της ΑΕ ΕΛΛΗΝΙ¬ 
ΚΟΣ ΝΗΟΓΝΩΜΩΝ οαν φορέων ελέγχου βιομηχανι¬ 
κών προϊόντων. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του 1558/85 «Κυβέρνηση και Κυβερνητικά όρ¬ 
γανα». 

β. Του Π.Δ. 229/86 «Σύσταση και Οργάνωση Γ.Γ.Β.» 
όπως τροποποιήθηκε και συμπληρώθηκε από το Π.Δ. 
396/88 και το Π.Δ. 189/95 (ΦΕΚ 99 Α). 

γ. Του Π.Δ. 27/1.2.96 (ΦΕΚ 19 Α) «Συγχώνευση των 
Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυ¬ 
ξής» ■ 

δ. Του άρθρου 7 παρ. 4 του Ν. 2244/94 (ΦΕΚ 168Α) 
«Ρύθμιση θεμάτων ηλεκτροπαραγωγής από ανανεώσι¬ 
μες πηγές ενέργειας και από συμβατικά καύσιμα και 
άλλες διατάξεις», όπως αντικαταστάθηκε με το άρθρο 
17 παρ. 2 του Ν. 2308/95 (ΦΕΚ 114 Α). 

2. Το άρθρο 22 του Ν. 1682/87 «Μέσα και όργανα ανα¬ 
πτυξιακής πολιτικής ... και άλλες διατάξεις» (ΦΕΚ 14/ 
Α/87). 

3. Τις διατάξεις του Ν. 2231/94 «Σύσταση και λειτουρ¬ 
γία του Ελληνικού Ινστιτούτου Μετρολογίας, Εθνικού 
Συμβουλίου Διαπίστευσης και άλλες διατάξεις» (ΦΕΚ 
139/Α/94). 

4. Τα Προεδρικά Διατάγματα: 

4.1. 335/93 (ΦΕΚ 143/Α) και 59/95 (ΦΕΚ 46/Α) σχε¬ 
τικά με τις απαιτήσεις απόδοσης των νέων λεβήτων ζε¬ 
στού νερού που τροφοδοτούνται με υγρά ή αέρια καύ¬ 
σιμα. 

4.2. 377/93 (ΦΕΚ 160/Α) και 18/96 (ΦΕΚ 12/Α) σχε¬ 
τικά με τις μηχανές. 

4.3.70/90 (ΦΕΚ 31 /Α) σχετικά με την υγιεινή και ασφά¬ 
λεια των εργαζομένων στις ναυπηγικές εργασίες. 

5. Τις υπουργικές αποφάσεις: 

5.1. 12479/Φ17/414/91 (ΦΕΚ 431/Β) και 20769/ 
6285/94 (ΦΕΚ 977/Β) σχετικά με τα απλά δοχεία πίε¬ 
σης. 

5.2.16440/Φ10.4/445/93 (ΦΕΚ 756/Β) σχετικά με τις 
προϋποθέσεις για την κατασκευή και διάθεση στην 
αγορά των μεταλλικών σκαλωσιών. 


5.3. 4373/1205/93 (ΦΕΚ 187/Β) και 8881/94 (ΦΕΚ 
450/Β) σχετικά με τα μέσα ατομικής προστασίας. 

5.4. 14165/Φ17.4/373/93 (ΦΕΚ 673/Β) κανονισμός 
για την ασφαλή κατασκευή και κυκλοφορία των δο¬ 
χείων πίεσης. 

5.5. 13147/47/11.7.95 (ΦΕΚ 652/Β) σχετικά με τις 
προϋποθέσεις για την αναγνώριση δυνατότητας ανάλη¬ 
ψης εργασιών ελέγχου βιομηχανικών προϊόντων. 

6. Τις από 20.4.96, 25.4.95, 26.4.96 και 30.4.96 ειση¬ 
γήσεις της Υπηρεσίας. 

7. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη για τον κρατικό προϋπο¬ 
λογισμό. 

8. Την 289/14.2.96 (ΦΕΚ 92Β) απόφαση του Πραιθυ- 
πουργού και της Υπουργού Ανάπτυξης «Περί ανάθεσης 
αρμοδιοτήτων στους Υφυπουργούς Ανάπτυξης Φοίβο 
Ιωαννίδη και Μιχάλη Χρυσοχοΐδη», αποφασίζουμε: 

Άρθρο 1 

Αναγνώριση του Εργαστηρίου Ατμοκινητήρων και Λε¬ 
βήτων του Τομέα θερμότητας του Τμήματος Μηχανο¬ 
λόγων Μηχανικών του Εθνικού Μετσόβιου Πολυτε¬ 
χνείου 

1. Αναγνωρίζουμε το Εργαστήριο Ατμοκινητήρων και 
Λεβήτων του Τομέα θερμότητας του Τμήματος Μηχα¬ 
νολόγων Μηχανικών του Εθνικού Μετσόβιου Πολυτε¬ 
χνείου οαν φορέα ικανό για την εκτέλεση των κάτωθι 
εργασιών πιστοποίησης της απόδοσης των νέων λεβή¬ 
των ζεστού νερού που τροφοδοτούνται με υγρά καύ¬ 
σιμα σύμφωνα με τα Προεδρικά Διατάγματα 335/93 
και 59/95: 

Ενότητα Β: Εξέταση Τύπου ΕΚ 

- Έλεγχος Τεχνικού Φακέλλου. 

- Διενέργεια δοκιμών και επαλήθευση των προβλέ¬ 
ψεων και της επάρκειας του Τεχνικού Φακέλλου. 

- Χορήγηση βεβαιώσεων εξέτασης τύπου ΕΚ. 

Ενότητα Γ: Πιστότητα προς τον τύπο. 

- Εκτέλεση ελέγχων στις εγκαταστάσεις του κατα¬ 
σκευαστή σε μη τακτά χρονικά διαστήματα, λήψη δειγ¬ 
μάτων, εκτέλεση δοκιμών σύμφωνα με τις ανάγκες για 
τη διαπίστωση ότι τα παραγώμενα είδη είναι σύμφωνα 
με τον τύπο για τον οποίο έχει χορηγηθεί βεβαίωση 
εξέτασης τύπου ΕΚ. 

2. Το Εργαστήριο Ατμοκινητήρων και Λεβήτων του Το¬ 
μέα θερμότητος του Τμήματος Μηχανολόγων Μηχανι¬ 
κών του Εθνικού Μετσόβιου Πολυτεχνείου ωφείλει να 
παρέχει εκθέσεις δοκιμών, για το αντικείμενο και τις 
προϋποθέσεις σύμφωνα με την προηγούμενη παρά¬ 
γραφο, με τρόπο αντικειμενικό και αμερόληπτο, εφό¬ 
σον ήθελε ζητηθεί από τρίτους, αναγνωρισμένους από 
το Υπουργείο Ανάπτυξης για το ίδιο αντικείμενο, φο¬ 
ρείς. 

Άρθρο 2 

Αναγνώριση του Ελληνικού Κέντρου Δέρματος 

1. Αναγνωρίζουμε το Ελληνικό Κέντρο Δέρματος 
σαν φορέα ικανό για την εκτέλεση των κάτωθι εργα¬ 
σιών ελέγχου των μέσων ατομικής προστασίας σύμ¬ 
φωνα με τις 4373/1205/93 (ΦΕΚ 187/Β) και 8881/94 
(ΦΕΚ 450/Β) υπουργικές αποφάσεις, Οδηγίες 89/ 
686/ΕΟΚ, 93/65/εΟΚ και 93/68/ΕΟΚ, 

- για υποδήματα αοφαλείας, προστασίας και εργασίας 

για επαγγελματική χρήοη και για γάντια προστασίας 
έναντι μηχανικών κινδύνων, την ενότητα αξιολόγησης 
της συμμόρφωσης του κατασκευαστή, εξέταση τύπου 
ΕΟΚ που αναφέρεται στα άρθρα 8 και 10 της 4373/ 
1205/93 (ΦΕΚ 187/Β) υπουργικής απόφασης. 

2. Το Ελληνικό Κέντρο Δέρματος ωφείλει να παρέχει 
εκθέσεις δοκιμών, για το αντικείμενο και τις προϋποθέ¬ 
σεις σύμφωνα με την προηγούμενη παράγραφο, με τρόπο 
αντικειμενικό και αμερόληπτο, εφόσον ήθελε ζητηθεί από 
τρίτους, αναγνωρισμένους από το Υπουργείο Ανάπτυξης 
για το ίδιο αντικείμενο, φορείς. 

Άρθρο 3 

Αναγνώριση της ΑΕ ΕΛΛΗΝΙΚΟΣ ΝΗΟΓΝΩΜΩΝ 

1. Αναγνωρίζουμε την ΑΕ ΕΛΛΗΝΙΚΟΣ ΝΗΟΓΝΩΜΩΝ 
σαν φορέα ικανό για την εκτέλεση των κάτωθι εργασιών: 

1.1. Για τις Μηχανές σύμφωνα με τα Προεδρικά Διατάγ¬ 
ματα 377/93 (ΦΕΚ 160/Α) και 18/96 (ΦΕΚ 12/Α), Οδη¬ 
γίες 89/392/ΕΟΚ, 91/368/ΕΟΚ, 93/44/ΕΟΚ, 93/68/ 
ΕΟΚ. 

- μηχανέςτου παραρτήματος 4 της 89/392/ΕΟΚ Οδη¬ 
γίας, έλεγχος τεχνικού φακέλλου και χορήγηση βεβαίω¬ 
σης επάρκειας τεχνικού φακέλλου, σύμφωνα με την 
πρώτη και δεύτερη περίπτωση της παραγράφου 2γ του 
άρθρου 8 του Π.Δ. 377/93, όπως τροποποιήθηκε με το 
άρθρο 9 του Π.Δ. 18/96, 

- «Ανυψωτικές γέφυρες για οχήματα», 

όλες τις περιπτώσεις αξιολόγησης της συμμόρφωσης του 
άρθρου 8 του Π.Δ. 377/93, όπως τροποποιήθηκε με το 
άρθρο 9 του Π.Δ. 18/96. 

1.2. Για τις Μεταλλικές Σκαλωσιές σύμφωνα με την 
16440/Φ10.4/445/93 (ΦΕΚ 756/Β) υπουργική από¬ 
φαση. 

- Έλεγχος Τεχνικού Φακέλλου. 

- Διενέργεια δοκιμών και επαλήθευση των προβλέ¬ 
ψεων και της επάρκειας του Τεχνικού Φακέλλου. 

- Χορήγηση βεβαιώσεων εξέτασης τύπου. 

1.3. Για τα Απλά Δοχεία Πίεσης, σύμφωνα με τις 
12479/Φ17/414/91 (ΦΕΚ 431/Β') και 20769/6285/94 
(ΦΕΚ 977/Β) υπουργικές αποφάσεις. Οδηγίες 87/404/ 
ΕΟΚ, 90/488/ΕΟΚ και η 93/68/ΕΟΚ, όλες τις περιπτώ¬ 
σεις αξιολόγησης της συμμόρφωσης που προβλέηονται 
την υπουργική απόφαση 12479/Φ17/414/91 όπως τρο¬ 
ποποιήθηκε με την 20769/6285/94 ομοία. 

1.4. Για τα Σταθερά δοχεία πίεσης μεγαλύτερα από 450 
ΙΙ, σύμφωνα με την 14165/Φ17.4/373/93 υπουργική 
απόφαση, διενέργεια δοκιμών και έλεγχος τεχνικού φα¬ 
κέλλου, χορήγηση βεβαιώσεων εξέτασης τύπου και ελέγ¬ 
χου. 

1.5. Γ ια τα ανυψωτικά μηχανήματα σύμφωνα με το Π.Δ. 
70/90 (ΦΕΚ 31/Α). διενέργεια ελέγχων και δοκιμών που 
προβλέπονται στο άρθρο 59 του Π.Δ. 70/90. 

1.6. Γ ια τους νέους λέβητες ζεστού νερού που τροφο¬ 
δοτούνται με υγρά καύσιμα σύμφωνα με τα Προεδρικά 
Διατάγματα 335/93 και 59/95, Οδηγίες 92/42/ΕΟΚ και 


93/68/ΕΟΚ, όλες τις ενότητες αξιολόγησης της συμμόρ- 
φοχιης του κατασκευαστή που αναφέρονται στο άρθρο 7 
του Π.Δ. 335/93 όπως τροποποιήθηκε με το Π.Δ. 59/95. 

2. Η ανωτέρω αναγνώριση ισχύει με την προϋπόθεση ότι 
οι σχετικές εκθέσεις δοκιμών και για τα είδη που περιγρά- 
φονται κατωτέρω θα χορηγούνται: 

- για τους νέους λέβητες ζεστού νερού που τροφοδο¬ 
τούνται με υγρά καύσιμα από το Εργαστήριο Ατμοκινητή- 
ρων και Λεβήτων του Τομέα θερμότητος του Τμήματος 
Μηχανολόγων Μηχανικών του Εθνικού Μετσόβιου Πολυ¬ 
τεχνείου. 

- για τα απλά και τα σταθερά άνω των 450 Ιί δοχεία πίε¬ 
σης από την ΑΕ ΕΒΕΤΑΜ. 

- για τις μεταλλικές σκαλωσιές, απάτην ΑΕ ΕΒΕΤΑΜ ή 
το Ινστιτούτο Γεωργικών Μηχανών και Κατασκευών 
(ΙΓΕΜΚ) του Εθνικού Ινστιτούτου Αγροτικής Έρευνας 
(ΕΘΙΑΓΕ). 

Άρθρο 4 

Υποχρεώσεις αναγνωρισμένων φορέιων 

Οι φορείς που αναγνωρίζονται σύμφωνα με τα προη¬ 
γούμενα άρθρα υποχρεούνται: 

1. Να διαπιστευθούν, σύμφωνα με το άρθρο 10 του Ν. 
2231 /94, για το αντικείμενο για το οποίο αναγνωρίζονται 
μόλις το Εθνικά Σύστημα Διαπίστευσης μπορεί να επιτε- 
λέσει το αντίστοιχο έργο. 

2. Να συμμορφώνονται προς τις απαιτήσεις για τον κοι¬ 
νοποιημένο οργανισμό, όπως αυτές περιγράφονται αντί¬ 
στοιχα στο Π.Δ. 335/93 και το Π.Δ. 59/95. 

3. Να εκπληρούν τις απαιτήσεις που αναφέρονται στην 
παράγραφο 1 του Παραρτήματος 1 της 13147/47/ 
11.7.95 απόφασης του Υπουργού ΒΕΤ και να συμμορφώ¬ 
νονται προς τις υποχρεώσεις που περιγράφονται στην πα¬ 
ράγραφο 2 της ίδιας απόφασης. 

4. Να κοινοποιούν στην αρμόδια Υπηρεσία του Υπουρ¬ 
γείου Ανάπτυξης κάθε βεβαίωση εξέτασης τύπου ή ελέγ¬ 
χου ή απορριπτική απόφαση που ήθελε εκδοθεί στο πλαί¬ 
σιο εφαρμογής της παρούσας απόφασης. 

Άρθρο 5 
Ισχύς σποφάσεοις 

1. Σε περίπτωση που διαπιστωθεί ότι αναγνωρισμένος 
κατά την παρούσα απόφαση φορέας δεν ανταποκρίνεται 
στις υποχρεώσεις που προβλέπονται στο ανωτέρω άρθρο 
4 ή το επιμέρους για τον φορέα άρθρο, η αντίστοιχη ανα¬ 
γνώριση θα ανακληθεί προσωρινά ή οριστικά. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 1996 

ο ΥΦΥΠΟΥΡΓΟΣ 

ΦΟίΒΟΣ ΙΩΑΝΝΙΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγροφα παλαιών Φ.ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ, 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. „ . λ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσούξησηΐ00 δρχ.ονάθοέλιδο ή μέροςαυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 


Α’ (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ, Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχάντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Α Ε.Π.Ε. 

Προκηρύξεων Α.Σ.Ε.Π. 

30.000 δρχ, 

50.000 » 

10.000 . 

50.000 » 

25.000 . 

10.000 · 

5.000 - 

10.000 · 

3.000 » 

150.000 * 

10,000 » 

1.500 δρχ, 

2.500 · 

500 . 

2.500 · 

1.250 . 

500 . 

250 » 

500 . 

150 » 

7.500 - 

500 . 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120 000 . 

6.000 . 


* Οι συνδρομές του εσωτερικού προπληρώνονται στο Δημόσιο Ταμεία που δίδουν αποδεικτικά είσπραξης (διπλότυπο) το 
οποίο με πι φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και οε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις οπό τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποοό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου, Δεν εγγρό- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτό. 


Οι υπτιρεσίες κοινού λειτουργούν καθημερινά από 08.ζΧ)· έως 13.00' 


ΑΠΟ ΤΟ ΕΘΝΙΚΟ ΤΥΤΚΪΓΡΑΦΕΙΟ 














